CELEX: 62019CN0050
Language: el
Date: 2019-01-25 00:00:00
Title: Υπόθεση C-50/19 P: Αναίρεση που άσκησε στις 25 Ιανουαρίου 2019 η Sigma Alimentos Exterior, S.L. κατά της αποφάσεως που εξέδωσε το Γενικό Δικαστήριο (ένατο τμήμα) στις 15 Νοεμβρίου 2018 στην υπόθεση T-239/11, Sigma Alimentos Exterior κατά Επιτροπής

25.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 112/29
            
         
      Αναίρεση που άσκησε στις 25 Ιανουαρίου 2019 η Sigma Alimentos Exterior, S.L. κατά της αποφάσεως που εξέδωσε το Γενικό Δικαστήριο (ένατο τμήμα) στις 15 Νοεμβρίου 2018 στην υπόθεση T-239/11, Sigma Alimentos Exterior κατά Επιτροπής
      (Υπόθεση C-50/19 P)
      (2019/C 112/35)
      Γλώσσα διαδικασίας: η ισπανική
      
         Διάδικοι
      
      
         Αναιρεσείουσα: Sigma Alimentos Exterior, S.L. (εκπρόσωπος: M. Muñoz Pérez, abogado)
      
         Αντίδικος κατ’ αναίρεση: Ευρωπαϊκή Επιτροπή
      
         Αιτήματα
      
      Η αναιρεσείουσα ζητεί από το Δικαστήριο:
      
                  —
               
               
                  Να δεχθεί την αίτηση αναιρέσεως.
               
            
                  —
               
               
                  Να αναιρέσει την απόφαση του Γενικού Δικαστηρίου της 15ης Νοεμβρίου 2018, στην υπόθεση T-239/11 (1).
               
            
                  —
               
               
                  Να ακυρώσει το άρθρο 1, παράγραφος 1, της αποφάσεως 2011/282/ΕΕ της Επιτροπής της 12ης Ιανουαρίου 2011 (2).
               
            
                  —
               
               
                  Επικουρικώς, να ακυρώσει το άρθρο 4 της προσβαλλομένης αποφάσεως.
               
            
                  —
               
               
                  Να καταδικάσει την Επιτροπή στα δικαστικά έξοδα.
               
            
         Λόγοι αναιρέσεως και κύρια επιχειρήματα
      
      Η κρινόμενη αίτηση αναιρέσεως στηρίζεται σε δύο λόγους αναιρέσεως, ο δεύτερος από τους οποίους υποδιαιρείται σε τρία σκέλη:
      
                  —
               
               
                  Πλημμελής ερμηνεία της απόφασης World Duty Free (3), με τη θέση εσφαλμένων κριτηρίων συγκρισιμότητας, τα οποία οδηγούν σε πλημμελή εκτίμηση της ύπαρξης επιλεκτικού χαρακτήρα και, κατά συνέπεια, στη διαπίστωση της ύπαρξης της παράνομης ενίσχυσης, κατά παράβαση του άρθρου 107 ΣΛΕΕ.
               
            
                  —
               
               
                  Σφάλμα το οποίο συνίσταται στην κρίση ότι η πιθανή διαπίστωση νομικών εμποδίων στις διασυνοριακές συνενώσεις εταιριών δεν σημαίνει ότι το επίμαχο μέτρο έχει επιλεκτικό χαρακτήρα, βάσει εσφαλμένης εξέτασης της μεθόδου των τριών σταδίων που ακολούθησε η Επιτροπή, προκειμένου να εξετάσει την ύπαρξη παράνομης ενίσχυσης. Ως εκ τούτου, η απόφαση πάσχει τα εξής ελαττώματα:
                  
                              —
                           
                           
                              Εσφαλμένος προσδιορισμός του κοινού εθνικού φορολογικού καθεστώτος, κατά παράβαση του άρθρου 107 ΣΛΕΕ για τον χαρακτηρισμό της κρατικής ενίσχυσης ως παράνομης.
                           
                        
                              —
                           
                           
                              Εσφαλμένη μη θεώρηση του εξεταζόμενου μέτρου ως μέτρου γενικού χαρακτήρα, ομοίως κατά παράβαση του άρθρου 107 ΣΛΕΕ.
                           
                        
                              —
                           
                           
                              Εσφαλμένη εκτίμηση της ύπαρξης εξαίρεσης από το κοινό εθνικό καθεστώς ως πλαίσιο αναφοράς, κατά παράβαση του άρθρου 107 ΣΛΕΕ.
                           
                        
            Η αναιρεσείουσα ισχυρίζεται ότι το Γενικό Δικαστήριο της Ευρωπαϊκής Ένωσης υπέπεσε σε διάφορες παραβάσεις του άρθρου 107, παράγραφος 1, ΣΛΕΕ και της αρχής της φορολογικής ουδετερότητας και, από διάφορες απόψεις, συμπλήρωσε κατ’ ουσίαν ή και υποκατέστησε το σκεπτικό της Επιτροπής στην προσβαλλόμενη απόφαση με το δικό του σκεπτικό, πράγμα που αποτελεί αφ’ εαυτού βάσιμο λόγο αναιρέσεως της αναιρεσιβαλλομένης αποφάσεως.
      
         (1)  Απόφαση της 15ης Νοεμβρίου 2018, Sigma Alimentos Exterior κατά Επιτροπής (T-239/11, μη δημοσιευθείσα, EU:T:2018:781).
      
         (2)  Απόφαση 2011/282/ΕΕ της Επιτροπής, της 12ης Ιανουαρίου 2011, σχετικά με τη φορολογική απόσβεση χρηματοοικονομικής υπεραξίας για τη συμμετοχή σε ξένο μετοχικό κεφάλαιο αριθ. C 45/07 (πρώην NN 51/07, πρώην CP 9/07) εφαρμοσθείσα από την Ισπανία (ΕΕ 2011, L 135, σ. 1).
      
         (3)  Απόφαση της 21ης Δεκεμβρίου 2016, Επιτροπή κατά World Duty Free Group κ.λπ. (C-20/15 P και C-21/15 P, EU:C:2016:981).